96/270/EY: Komission päätös, tehty 12 päivänä huhtikuuta 1996, Espanjan kuningaskunnan neuvoston asetuksen (ETY) N:o 2997/87 mukaisesti esittämän humalalajikkeiden vaihtamista koskevan ohjelman muutoksen hyväksymisestä (Ainoastaan espanjankielinen teksti on todistusvoimainen)



Virallinen lehti nro L 100 , 23/04/1996 s. 0014 - 0016



KOMISSION PÄÄTÖS, tehty 12 päivänä huhtikuuta 1996, Espanjan kuningaskunnan neuvoston asetuksen (ETY) N:o 2997/87 mukaisesti esittämän humalalajikkeiden vaihtamista koskevan ohjelman muutoksen hyväksymisestä (Ainoastaan espanjankielinen teksti on todistusvoimainen) (96/270/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon humala-alan tuottajille myönnettävän tuen määrän vahvistamisesta satovuodelle 1986 ja erityistoimenpiteistä tiettyjen tuotantoalueiden hyväksi 22 päivänä syyskuuta 1987 annetun neuvoston asetuksen (ETY) N:o 2997/87 (1), sellaisena kuin se on viimeksi muutettuna asetuksella (EY) N:o 423/95 (2), ja erityisesti sen 2 artiklan 5 kohdan, ottaa huomioon tiettyjen tuotantoalueiden hyväksi toteutettavien erityistoimenpiteiden soveltamista koskevista yksityiskohtaisista säännöistä 22 päivänä joulukuuta 1987 annetun komission asetuksen (ETY) N:o 3889/87 (3), sellaisena kuin se on viimeksi muutettuna asetuksella (ETY) N:o 718/93 (4), ja erityisesti sen 3 artiklan, sekä katsoo, että Espanjan kuningaskunta on asetuksen (ETY) N:o 2997/87 2 artiklan 5 kohdan mukaisesti esittänyt komissiolle 9 päivänä joulukuuta 1988 humala-alan lajikkeiden vaihtamista koskevan ohjelman; tämä ohjelma, sellaisena kuin se on muutettuna 3 päivänä heinäkuuta 1989, on hyväksytty komission päätöksellä 89/479/ETY (5), Espanjan kuningaskunta on esittänyt komissiolle 18 päivänä joulukuuta 1991 uusia muutoksia tähän ohjelmaan, siirtymistä viljelemään lajikkeen H 3 erityisiä klooneja voidaan pitää lajikkeen vaihtamisena asetuksessa (ETY) N:o 2997/87 tarkoitetussa merkityksessä, jos kloonivalinnalla saatu kanta tuottaa asetuksen (ETY) N:o 3889/87 1 artiklan 3 kohdassa määriteltyä super alfa -tyypin humalaa, jota panimoteollisuus käyttää sen varmistettujen pysyvyyteen ja tasalaatuisuuteen liittyvien ominaisuuksien vuoksi, Espanjan kuningaskunta on toimittanut komissiolle 23 päivänä helmikuuta 1995 uusia muutoksia tähän ohjelmaan, ehdotetut muutokset koskevat sellaisten uusien lajikkeiden sisällyttämistä super alfa -lajikkeiden joukkoon, joita on siirrytty viljelemään markkinoiden uusien tarpeiden vuoksi; muutokset tähän ohjelmaan on hyväksytty komission päätöksellä 95/152/EY (6), Espanjan kuningaskunta on toimittanut komissiolle 15 päivänä tammikuuta 1996 uusia muutoksia tähän ohjelmaan, ehdotetut muutokset koskevat ACCAL-tuottajaryhmittymän korvaamista ÓRBIGO-tuottajaryhmittymällä, muutetussa ohjelmassa noudatetaan kyseisen asetuksen tavoitteita, ja se sisältää asetuksen (ETY) N:o 3889/87 2 artiklassa vaaditut tiedot, ohjelmassa määrätty kansalliseen talousarvioon kuuluva rahoitusosuus noudattaa asetuksen (ETY) N:o 2997/87 2 artiklan 2 kohdassa mainittua enimmäismäärää; samassa artiklassa tarkoitetut tosiasialliset kulut voivat sisältää arvioita lajikkeen vaihtamissuunnitelman täytäntöönpanosta aiheutuvasta tulojen nettomenetyksestä; kuitenkin ainoastaan asetuksen (ETY) N:o 2997/87 antamispäivästä alkaen aiheutuneisiin nettotulojen menetyksiin liittyvät arviot voidaan sisällyttää tosiasiallisten kulujen laskentaan; tämän vuoksi on vahvistettava jäsenvaltion osallistuminen lajikkeiden vaihtamista koskevan ohjelman rahoitukseen, ja tässä päätöksessä määrätyt toimenpiteet ovat humalan hallintokomitean lausunnon mukaiset: ON TEHNYT TÄMÄN PÄÄTÖKSEN: 1 artikla Hyväksytään Espanjan kuningaskunnan asetuksen (ETY) N:o 2997/87 mukaisesti 15 päivänä tammikuuta 1996 esittämä humalalajikkeiden vaihtamista koskevan ohjelman muutos. Tämän ohjelman, sellaisena kuin se on muutettuna, tärkeimmät tiedot on lueteltu liitteessä. 2 artikla Espanjan kuningaskunnan on toimitettava komissiolle tiedot ohjelman etenemisestä kuuden kuukauden väliajoin. 3 artikla Tämä päätös on osoitettu Espanjan kuningaskunnalle. Tehty Brysselissä 12 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 284, 7.10.1987, s. 19 (2) EYVL N:o L 45, 1.3.1995, s. 1 (3) EYVL N:o L 365, 24.12.1987, s. 41 (4) EYVL N:o L 74, 27.3.1993, s. 46 (5) EYVL N:o L 234, 11.8.1989, s. 50 (6) EYVL N:o L 100, 3.5.1995, s. 25 LIITE 1. Luettelo tuottajaryhmittymistä, joita ohjelma koskee - Grupo de cultivadores de lúpulo de Garrizo de la Ribera, Asociación de Productores Agrarios, APA n° 1, - Sociedad Agraria de Transformación n° 9.691 "ÓRBIGO" de León. 2. Ohjelman kesto Vuodesta 1988 vuoteen 1996. Viimeiset istutukset on tehtävä ennen 31 päivää joulukuuta 1996. 3. Viljelyala, jota ohjelma koskee 617 hehtaaria. 4. Lajikkeet, joita siirrytään viljelemään, ja vastaavat viljelyalat Aromaattiset lajikkeet >TAULUKON PAIKKA> Super alfa-lajikkeet (1) >TAULUKON PAIKKA> (1) Asetuksen (ETY) N:o 2997/87 2 artiklassa ja asetuksen (ETY) N:o 3889/87 1 artiklan 3 kohdassa tarkoitetussa merkityksessä.